text: To stemmer afgør mandatfordeling
  22 november 2017 kl. 00.16
  En fintælling skal afgøre om Liberal Alliance kommer i byrådet i Hedensted. To stemmer gør forskellen. 
  I Hedensted forbliver Kirsten Terkilsen (V) efter alt at dømme borgmester.
  Det erfarer TV SYDs valgreporter i Hedensted. 
  Venstre afgiver dog ét mandat, men til hvem er endnu uvist. 
  Lige nu står Liberal Alliance til at få det, og dermed kommer de denne gang med i byrådet. Men det er angiveligt kun to stemmer, der adskiller dem fra Dansk Folkeparti. Derfor skal en fintælling onsdag klarlægge, hvem af de to partier, der får mandatet.
  
  